Hei! Olen Kari Valkonen, raamatunopettaja ja evankelista.
Olen tehnyt jo parikin ohjelmaa, -
mutta nyt haluan tarjota jotain enemmän, -
eli myös elämysmatkan Pyhään maahan, Israeliin.
Tutustumme Jerusalemiin ja erityisesti sen vanhaan kaupunkiin.
Käymme myös Kuolleenmeren rannalla Qumranissa -
ja Jerikon liepeillä Wadi Qeltin edustalla.
Tämä kaikki sen lisäksi, että tutustumme -
mielenkiintoisiin Raamatun kertomuksiin ja näkyihin -
noin 2 500 vuoden takaa.
Käymme lävitse Vanhan testamentin Danielin kirjaa.
Tervetuloa elämysmatkalle Raamattuun ja Israeliin!
Mutta täällähän on muitakin Pyhään maahan matkaajia!
Ja sitten kohti Jerusalemia!
Matkailu avartaa, ja matka Israeliin avartaa myös -
ymmärrystä Raamatun kertomuksiin.
Mitä kaikkea saammekaan vielä nähdä tällä tutkimusmatkallamme?
Sinne koneeseen meni laukku. Jerusalemissa tavataan!
Opetussarjan 1. jaksossa seuraamme Danielin ja ystäviensä vaiheita, -
kun Babylonian kuningas vie heidät Babylonian suurvaltakuntaan.
Daniel ei joutunut samanlaisiin turvatarkastuksiin, -
kuin me omalla matkallamme.
Suora lento Tel Aviviin ja viikko ilmastoidussa hotellissa -
voittaa kyllä kirkkaasti kuuman ja paahtavan erämaavaelluksen.
Matkaillessa näköalat ovat tärkeä juttu.
Löytöretkellä Danielin kirjaan katselemme ainutlaatuista näköalaa -
Jumalan pelastussuunnitelmaan ja jopa koko maailman hallintaan.
Katsele ja ihmettele sinäkin Jumalan suuria tekoja.
Anna kertomusten tuoda rohkaisu sinunkin elämääsi.
Jakson kuvaukset aloitimme aamuvarhain Öljymäeltä.
Täältä on Jerusalemia katseltu tuhansia vuosia -
niin valloittajien kuin vierailijoiden silmin.
Tänne Jeesuskin tuli usein. Kertoohan evankelista Luukas, -
kuinka Jeesus tuli 'tapansa mukaan' Öljymäelle.
Nykyään sen näköalatasanteelle saapuu päivittäin -
turistibussien lähes katkeamaton jono, -
sillä Öljymäellä käynti on Jerusa- lemissa vierailevien vakiokohde.
Jos Öljymäellä haluaa viettää rauhallisen rukoushetken, -
niin paikalla on hyvä olla jo ennen auringonnousua.
Juudan kuninkaan Jojakimin kolmantena hallitusvuotena -
hyökkäsi Babylonian kuningas Nebukadnessar -
Jerusalemia vastaan ja saartoi sen.
Herra antoi hänen käsiinsä Juudan kuninkaan Jojakimin -
sekä osan Herran temppelin pyhää esineistöä.
Nebukadnessar vei saaliinsa Sinearin maahan -
sekä suuren joukon Juudan kansaa.
Seison Pyhän kaupungin, Jerusalemin, edustalla.
Juuri tämän kaupungin edustalle saapui -
Babylonian kuningas Nebukadnessar suuren sotajoukon kanssa -
noin 2 600 vuotta sitten.
Kaikki se, mitä tuossa kerroin, on todellisesti tapahtunutta -
ajassa ja paikassa.
Mikä on tämä Danielin kirjan kertomus? Mistä se kertoo?
Onhan vähän erikoistakin, että Jumala sallii, -
että vieras kuningas hyökkää Juudan maahan, -
valloittaa Jerusalemin ja lopulta hävittää Herran kauniin temppelin.
Kokonaisnäköala tähän kertomukseen on se, -
että se on kertomus hyvän ja pahan välisestä taistelusta.
Daniel ja hänen kolme ystäväänsä joutuivat Juudan kansan mukana -
pakkosiirtolaisuuteen Babyloniaan.
Babylonia oli aikansa suurimpia valtakuntia.
Kuningas Nebukadnessarilla oli suuri valta.
Babylonian valtakunnassa harjoitettiin monenlaista pimeyttä.
On myös sanottu, että Nebukadnessar on yksi antikristuksen esikuvista.
Daniel ja hänen kolme ystäväänsä joutuivat siis -
todella hurjaan paikkaan.
Mutta arvellaan, että Daniel ja ystävänsä olivat -
nuorina miehinä mukana siinä herätyksessä, -
mikä tapahtui Israelissa hurskaan kuninkaan Joosian aikana.
Kun lain kirja löydettiin ja sitä alettiin tutkia, -
Daniel ystävineen sai hyvät eväät elämäänsä tuosta herätyksestä.
Niinpä, kun he joutuivat pakko- siirtolaisuuteen Babyloniaan, -
heillä oli sydämen usko Jumalaan.
Danielille ja hänen ystävilleen oli käänteentekevää kuulla -
Jumalan Sanaa nuoruudessaan.
Meillekin on tärkeää ravita itseämme Jumalan Sanalla.
Jerusalemin kirjakaupoista löytyy muuten -
paljon mielenkiintoista Raamatun taustatietoa.
Ai niin, Marillehan pitää löytää tuliaisiksi kaunis koru.
Onneksi niitä löytyy vanhan kaupungin basaareista.
Babylonian kuninkaalla Nebukad- nessarilla oli hyvä suunnitelma.
Hän halusi kasvattaa hoviinsa virkamiehiä -
niistä viisaimmista nuorukaisista, joita hän toi maahansa maista, -
jotka hän oli hyökätessään valloittanut.
Daniel ja 3 ystäväänsä valitaan siihen nuorten miesten joukkoon, -
joista aletaan kasvattaa virka- miehiä Babylonian hoviin.
Heillä on oikeus ja velvollisuuskin syödä kuninkaan pöydästä.
Heille opetetaan kaldealaista viisautta ja tietoa.
He saavat parhaan mahdollisen koulutuksen.
Mutta se, että syö kuninkaan pöydästä, on juutalaisille kauhistus.
Siellä tarjotaan näet epäjumalille uhrattua lihaa.
Danielilla ystävineen oli paljon uutta nähtävää -
Babylonian kaduilla ja kujilla.
Kun turistina käy Jerusalemin vanhan kaupungin basaarikujilla, -
meinaa pää mennä pyörälle tavaroiden paljoudesta.
Kävellessä tulee lisäksi nälkä ja jano.
Onneksi löysimme tosi hyvän katukahvilan, -
jossa söimme paikallista katuruokaa eli shawarmia.
Pitaleivän välissä on kanaa lisukkeineen.
Juomaksi sopii hyvin esim. vasta- puristettu appelsiinituoremehu.
Suosittelen. On todella hyvää ja hintakin on edullinen.
Jumala antoi Danielille viisauden toimia oikein -
suhteessa kuninkaan pöydän ruokiin. Hän ehdotti valvojalle koeaikaa -
eli he söisivät kasvisruokaa tietyn ajan. Sitten katsottaisiin tilanne.
Valvoja suostui ehdotukseen, ja niin kävi, -
että koeajan jälkeen Danielin ystävineen havaittiin olevan -
nuorukaisista parhaimmassa kunnossa.
Niinpä he saivat pitää oman ruokavalionsa.
Heidän ei siis tarvinnut osallistua siihen, -
mihin liittyi epäjumalille uhraaminen.
Tässäkin Danielin ja ystävien kuuliaisuus Jumalalle palkittiin.
Jumala antoi heille runsaasti viisautta ja ymmärrystä.
Mitä tahansa kuningas Nebukadnessar heiltä kyseli, -
aina havaittiin, että he olivat viisaampia kuin muut nuorukaiset.
Kyllä sillä näyttää olevan merkitystä, mitä syö.
Taustalla on tietysti se, että siinäkin noudattaa Jumalan tahtoa.
Jerusalemin vanhassa kaupungissa aistii paikan ainutlaatuisuuden.
Kaduilla tulee vastaan väkeä kaikista kansoista.
Samalla tiedostaa, että ollaan paikassa, -
jossa kohtaavat kolme suurta maailmanuskontoa.
Erityisintä on tietysti se, -
että ollaan juutalaisuuden keskeisellä paikalla -
ja samalla kristillisen uskon juurilla.
Mikä onkaan Jumalan suunnitelma tälle kaupungille -
ja mitä Danielin kirja kertoo meille siitä?
Danielin kirja on mielenkiintoinen ja aivan erityinen kirja, -
koska se kertoo Jumalan suunni- telmista aivan erityisellä tavalla.
Siinä on paljon näkyjä ja ilmestyksiä, -
joiden kautta Jumala puhuu ja kertoo, -
mitä Hän on suunnitellut juutalaista kansaa varten.
Ja lopulta myös, mitä Hän on suun- nitellut koko ihmiskuntaa varten.
Miten Hän johtaa maailman valtoja.
Ihmiset kuvittelevat, että heillä itsellään on se valta, -
mutta kenelläkään ei ole valtaa, muuta kuin Jumalalta.
Danielin kirja on osaltaan historiallinen kirja, -
koska se kertoo tarkasti tapahtumista, -
jotka todella ovat tapahtuneet ajassa ja paikassa.
Se on osaltaan katsaus Juudan kansan historiaan, -
mutta Danielin kirja on myös eskatologinen -
eli lopunaikoja kuvaava kirja. Apokalyptinen kirja -
eli osa Raamatun ilmestyskirjallisuutta.
Tässä kohden monilla raamatun- tutkijoilla on haastetta.
Danielin kirja sisältää niin tarkkoja näkyjä ja ennustuksia, -
että monen tutkijan mielestä ei ole mahdollista, -
että ne ovat olleet todellista profetiaa.
Eli että niistä on kerrottu ennen tapahtumista.
Kerrottakoon yksi yksityiskohta.
Monen tutkijan mielestä ennustukset olisi kirjoitettu -
vasta jälkikäteen, kun tapahtumat ovat jo tapahtuneet.
Ne olisi silti kirjoitettu profetian muotoon -
eli ennen tapahtumia ennustamaan niistä.
Vanhassa kaupungissa on paljon mielenkiintoista nähtävää.
Monen paikan kohdalla kerrotaan mielenkiintoista taustahistoriaa.
Mutta mikä on faktaa ja mikä fiktiota?
Mitkä vanhoilta näyttävät esineet ovat aitoja ja mitkä jäljitelmiä?
Kannattaakin tutustua etukäteen hyviin opaskirjoihin -
ja opiskella historiaa, niin ymmärtää paremmin, -
kuinka ainutlaatuinen kaupunki Jerusalem on.
Sekin on hyvä idea, että tarkastelee vaatteiden ja korujen hintoja -
ennen kuin tekee hätiköityjä ostopäätöksiä.
Danielin kirjan luvussa 2 kuningas Nebukadnessar näkee -
ihmeellisen unen. Jumala antaa hänen nähdä unen.
Nebukadnessar oli utelias ja halusi tietää, -
miten valtakunnan käy hänen jälkeensä.
Jumala puhuu hänelle unessa hänen valtakuntansa vaiheista -
ja seuraavistakin suurista valtakunnista.
Danielin kirjan kertomusosio jatkuu luvuissa 3 ja siitä eteenpäin -
aina lukuun 6 asti.
Saamme lukea kolme suurta kertomusta.
Ensimmäisessä niistä Danielin 3 ystävää kohtaavat suuren haasteen:
tunnustavatko he uskonsa Babylonian väen keskellä?
Siinä, missä he ovat uskollisia Jumalan edessä, -
mutta kieltäytyvät kumartamasta kuninkaan pystyttämää patsasta, -
siinä heitä kovasti koetellaan. He joutuvat tuliseen pätsiin.
Miten heidän siellä käy?
Luvussa 4 kuningas Nebukadnessar näkee jälleen unen, -
unen suuresta puusta.
Tuo uni kuvaa hänen omaa elämäänsä.
Se kuvaa sitä, miten Jumala nöyryyttää ja taivuttaa kuningasta.
Ja niin sitten todella tapahtuu.
Luvussa 5 kerrotaan Belsassarin pidoista.
Babylonian valtakunnan aika on jo päättymässä.
Nebukadnessarin aika on takana -
ja maan sijaishallitsijana on kokematon Belsassar.
Hän innostuu hovinsa juhlissa ottamaan esille -
Jerusalemin temppelin pyhää esineistöä. Ja eihän siinä hyvin käy.
Luvussa 6 Danielia koetellaan.
Siellä jotkut ovat ilmeisesti kateellisia Danielia kohtaan -
ja miettivät keinoja, joilla voidaan syöstä Daniel arvoasemastaan.
He miettivät monia keinoja ja keksivät ovelan juonen.
Juonen seurauksena Daniel joutuu leijonien luolaan.
Kuinka hänen siellä käy?
Jumala pelastaa hänet ihmeellisellä tavalla.
Danielin kirjan 6 ensimmäistä lukua ovat suurten kertomusten lukuja.
Ne ovat Danielin kirjan kertomusosio.
Luvusta 7 alkaen astumme Danielin kirjan profeetalliseen osioon: -
näkyjen, unien, ilmestysten maailmaan.
Luvussa 7 Daniel näkee unen -
neljästä pedosta, jotka kuvaavat neljää valtakuntaa.
Tällä unella on yhtymäkohtansa Nebukadnessarin kuvapatsasnäkyyn.
Mutta Daniel näkee nyt oikein valtakuntien todellisen luonteen -
ja hän näkee jotain vielä paljon enemmän.
Hän näkee Jumalan valtakunnan esiintulon.
Danielin kirjan luku 9 on yksi koko Raamatun keskeisimpiä lukuja, -
jossa opetetaan rukouksesta.
Siinä luemme Danielin synnin- tunnustuksesta ja rukouksesta -
ja Jumalan ihmeellisestä vastauksesta.
Tärkein vastaus on vastaus synnin ongelmaan.
Danielin kirjan 9 luku kertoo kaikkein eniten -
ydinkohdissaan tulevasta Messiaasta ihmeellisen ennustuksen, -
mutta se kertoo myös Juudan kansan tulevista vaiheista.
Danielin kirjan luvut 10-12 kertovat -
ihmeellisen näyn tulevaisuudesta.
Nuo näyt ulottuvat aina meidän päiviimme asti -
ja tästä eteenkin päin.
Näin Danielin kirja päättyy johonkin, -
mitä mekin ihmettelemme omassa ajassamme -
ja tulemme ihmettelemään tästä eteenpäin.
Danielin kirjan lopussa Danielin käsketään lukita kirjan sanat.
Hänen aikalaisensa eivät siis voineet ymmärtää kaikkea, -
mutta samalla sanotaan, että ihmisillä ymmärrys lisääntyy.
Nyt on hyvin mielenkiintoista se, -
onko meidän sukupolvellamme jo se syvempi ymmärrys kirjan tulkintaan.
Ymmärrämmekö myös näitä tulevaisuuteen liittyviä näkyjä?
Näitä ajatuksia käsittelemme tässä luentosarjassa.
Tulemme havaitsemaan, kuinka tavattoman ajankohtainen kirja on -
ja kuinka mielenkiintoisella tavalla se avaa meillekin -
niin tätä päivää kuin tulevaisuutta.
On olemassa historiankirjoituksia, -
jotka tukevat Danielin kirjan todellista sisältöä.
Juutalainen historioitsija Josefus Flavius on tallettanut meillekin -
tiedon siitä, kuinka Kreikan hallitsija -
Aleksanteri Suuri saapui Jerusalemiin.
Hän oli jo ennen Jerusalemiin saapumistaan nähnyt näyn, -
jonka mukaan hänen ei tulisi tuhota Jerusalemia.
Kun hän tulee Jerusalemiin, hänelle näytetään juuri Danielin kirja.
Tämä saapuminen tapahtui vuonna 332 eKr.
Aleksanteri Suurelle kerrotaan, -
että Danielin kirjassa kerrotaan hänestä.
Kun hän tutkii kirjaa, hän havaitsee, että näin on.
Hän ilahtuu siitä tavattomasti -
ja antaa Juudan kansalle verovapauden joka 7. vuosi.
Tämä on siis Josefus Flaviuksen historiankirjoissa kerrottua -
ja tukee sitä, että Danielin kirja todella on kirjoitettu -
Danielin aikana - ei jälkikäteen.
Danielin kirja herättelee meitä samalla siihen, -
miten me katselemme koko Raamattua.
Onko Raamattu vain ihmisten kirjoittamia ajatuksia Jumalasta?
Vai onko Raamattu todellakin Jumalan puhetta meille, -
Jumalan ilmoitus meille, -
Jumalan Pyhän Hengen kautta tullutta profeetallista Sanaa.
Tässä olemme pohdinnan paikalla, mutta se on terveellistä pohdintaa.
Oletetaan, että Raamattu olisi vain ihmisen kirjoittama, -
ihmisen ajatuksia Jumalasta. Jos se olisi vain joukko käskyjä -
ja kieltoja, antaisiko se meille voimaa elämään -
ja herättäisikö se meissä uskoa?
Kun ymmärrämme, että Raamattu on Jumalan puhetta meille -
ja että Raamattu kertoo todellisista Jumalan ihmeteoista -
ja Jumalan profeetallisesta puheesta, -
niin silloin Raamattu on meille kirja, joka herättää meissä uskoa.
Ja vahvistaa meissä uskoa.
Se todella kertoo meille Jumalan huolenpidosta.
Danielin kirja avaa meille tätä näköalaa.
Se todella herättelee meitä uskon ja luottamuksen alueella -
ja antaa meille voimaa elämään.
Nimenomaan Danielin kirja on antanut monille ihmisille voimaa -
elämän koetuksissa - ja monille kansoille voimaa koettelemuksissa.
Kirja kertoo Jumalan huolenpidosta ainutlaatuisella tavalla.
Se kertoo Jumalan pelastussuunnitelmasta.
Danielin kirjan 7. luvussa on ihmeellinen kuvaus -
Ihmisen Pojan saapumisesta ikiaikaisen eteen.
Siinä on todellinen taivasnäky, taivaskuvaus Jeesuksesta.
Siinä avataan Jeesuksen persoonan ainutlaatuista merkitystä.
Siinä avataan Jumalan pelastussuunnitelma.
Samalla rohkaistaan jokaista, -
joka pohtii tulevia aikoja, lukee myös Raamatusta sitä, -
kuinka meitä koetellaan tulevaisuudessa.
Mutta vielä enemmän, Jumala pitää meistä huolen.
Nousee monia ihmisvaltakuntia, nousee antikristuksia, -
mutta Jumalan valtakunta voittaa.
Danielin kirja kertoo meille kaikesta tästä.
Tervetuloa tällaiselle löytöretkelle tähän ihmeelliseen kirjaan!
Kädessäni on kirja Kirkkautta kohti.
Kirja on Ilmestyskirjan eräänlainen selitysteos ja läpikäynti.
Tämä kirja on myös vahva kannanotto siihen, -
mitä ajassamme todella tapahtuu.
Kirja on ajankohtainen ja tuore näköala Ilmestyskirjan tapahtumiin.
Samalla se on näköala siihen, mitä tapahtuu Lähi-idässä, -
mitä tapahtuu Pyhän kaupungin, Jerusalemin, ympärillä.
Avaa sinäkin tämä kirja. Tutustu siihen.
Ja tutustu siihen, mitä meidän ajassamme todella tapahtuu.
Ja mitä kaikkea meille Raamatussa on jo edeltä käsin kerrottu -
erityisesti Ilmestyskirjassa ja Danielin kirjassa.
Kiitos, että olet seurannut Danielin kirjan opetusohjelmaa.
Näiden ohjelmien tekeminen on täysin vapaaehtoisen tuen varassa.
Tarvitsemme sinunkin rukouksiasi.
Tarvitsemme sinun taloudellista tukeasi.
Näet ruudussa tilinumeron ja viitteen.
Kiitos tuestasi! Siunausta sinulle.
Tekstitys: Tuula-Riitta Virrankare